אימוג'ן סטאבס

אימוג'ן סטאבס, ליידי נאן (באנגלית: Imogen Stubbs, Lady Nunn; נולדה ב-20 בפברואר 1961) היא שחקנית ומחזאית אנגלייה.

ביוגרפיה
אימוג'ן סטאבס נולדה ברות'בורי שבנורת'מברלנד. זמן מה חיה בפורטסמות' שבהמפשייר, שם היה אביה קצין בחיל הים ואחר כך עברה עם הוריה ללונדון. היא התחנכה בשני בתי ספר עצמאיים: בית הספר לבנות סנט פול ובבית הספר וסטמינסטר. היא למדה לתואר ראשון באקסטר קולג' שבאוניברסיטת אוקספורד. תחילת הקריירה שלה כשחקנית הייתה כשגילמה את אירינה בהפקת סטודנטים של המחזה "שלוש אחיות" באוקספורד פלייהאוס. הצלחתה המקצועית הראשונה הייתה כשלמדה ב-RADA ושיחקה בתפקיד סאלי בולס במחזמר "קברט" בתיאטרון וולסי שבאיפסוויץ'.

היא סיימה את הלימודים ב-RADA יחד עם השחקנית ג'יין הורוקס והשחקן איאן גלן. מאז היא הפכה לעמיתה ב-RADA. היא זכתה להצלחה על במת התיאטרון כשהופיעה עם הלהקה השייקספירית המלכותית, בייחוד בלטה בתפקיד דזדמונה במחזה "אותלו" שביים טרוור נאן. הופעות נוספות שלה על הבמה היו במחזה "ז'אן ד'ארק" בתיאטרון סטרנד, במחזה "Heartbreak House" בתיאטרון היימרקט וב-1997 השתתפה בהפקה הלונדונית של ג'סיקה לאנג של המחזה "חשמלית ושמה תשוקה".

סטאבס השתתפה באלבום "When Love Speaks" הכולל סונטות של ויליאם שייקספיר וקראה את סונטה מס' 21. האלבום יצא בשנת 2002 בחברת התקליטים EMI Classics.

ביולי 2004 הועלה על הבמה בתיאטרון גילגוד שבלונדון המחזה שכתבה סטאבס "We Happy Few" בבימויו של בעלה ובכיכובן של ג'ולייט סטיבנסון ושל מרסיה וורן.
בספטמבר 2008 הצטרפה ככותבת וכעורכת במגזין "Reader's Digest".

חיים אישיים
ב-1994 נישאה סטאבס לסר טרוור נאן, ובכך הוענק לה תואר הכבוד ליידי נאן. לבני הזוג יש שני ילדים, בן ובת. ב-2011 פורסם שהם נפרדים.

פילמוגרפיה

טלוויזיה

קולנוע

תפקידים בתיאטרון

קישורים חיצוניים

הערות שוליים

שחקניות קולנוע וטלוויזיה אנגליות
שחקניות תיאטרון אנגליות
מחזאים אנגלים
חברי הלהקה השייקספירית המלכותית
חברי התיאטרון המלכותי הלאומי
בוגרות האקדמיה המלכותית לאמנות הדרמה
בוגרי האקדמיה המלכותית לאמנות הדרמה
מחזאיות אנגליות
בריטיות שנולדו ב-1961
בריטים שנולדו ב-1961